kaya'gayon na lamang ang kasiyahang loob ng binata. iyan ang tangi niyang nagiging kaligayahan sa lahat ng sandali ng pagiisa. ang bawa'pangungusap ni leoning ay di pinangangawitang basahin. kung tinititigan niya ang sulat mula sa binibini ay waring siya'nakikipagusap. anong tamis nga namang magmahal ni leoning! si leoning ay isang binibining katutubo ang kayumian. ang kanyang puso ay minsan lamang kung sumumpa sa kanyang iniirog, bukod sa maganda at mabait. nguni'sa pagiisa ni eduardo ay kanyang naiisip na matagal pang panahon bago niya masisilayan ang mukha ni leoning. iyan ang mapait dilidilihin para sa kanya. kailan pa niya makikita ang mukha ng kanyang kasintahan? kailan pa kaya niya makikita ang kanyang ilaw at buhay? kailan niya makikita ang titig na mapangakit ng kanyang leoning? kay pait nga naman ng ganito! ano kaya ngayon si leoning? naaalaala rin kaya niya ako paris ng ginagawa kong pagaalaala sa kanya? ang madalas nasa pagiisa'naitatanong ni eduardo sa sarili.